OpenLLM-France/wikimedia huggingface dataset:
# Pic Duarte

El Pic Duarte (en castellà Pico Duarte) és, amb 3.098 msnm, el cim més alt de la República Dominicana i de tot el Carib. Al cim hi ha un bust de Juan Pablo Duarte, pare de la nació dominicana, la bandera dominicana i una creu.
El cim es troba a tan sols 1,5 km de La Pelona, un cim bessó que s'eleva fins als 3.094 metres. Els dos cims es troben units pel Valle de Lilís, un coll que es troba a 2.950 metres. Els principals rius del país neixen en aquest massís, el riu Yaque del Nord i el seu afluent riu Bao i el riu Yaque del Sud, amb els seus afluents Mijo, Grande i San Juan.
La primera ascensió documentada fou feta el 1851 pel cònsol britànic Sir Robert Hermann Schomburgk.

## Referències

* ↑ «Pico Duarte - Peakbagger.com». [Consulta: 8 desembre 2020].
* ↑ (anglès) PDF The Highest Mountain in the Caribbean: Controversy and Resolution via GPS Kenneth H. Orvis, Department of Geography, The University of Tennessee, Knoxville.
* ↑ Baker, Christopher P. Explorer's Guide Dominican Republic: A Great Destination. Countryman Press, 2009, p. 327 (Explorer's Great Destinations). ISBN 978-1-58157-907-9.
# Kadyrelita

La kadyrelita és un mineral de la classe dels halurs. Rep el seu nom del dipòsit de Kadyrel, a Rússia, on va ser descoberta.

## Característiques

La kadyrelita és un halur de fórmula química (Hg₂$^{2+}$)₃OBr₃(OH). Cristal·litza en el sistema isomètric. La seva duresa a l'escala de Mohs oscil·la entre 2,5 i 3.
Segons la classificació de Nickel-Strunz, la kadyrelita pertany a «03.DD: Oxihalurs, hidroxihalurs i halurs amb doble enllaç, amb Hg» juntament amb els següents minerals: eglestonita, poiarkovita, vasilyevita, hanawaltita, terlinguaïta, pinchita, gianel·laïta, mosesita, kleinita, tedhadleyita, terlinguacreekita, kelyanita, aurivilliusita i comancheïta.

## Formació i jaciments

Va ser descoberta a la troballa de mercuri de Kadyrel, a la vall del riu Oorash-Khem, a la serralada Uyuk, dins el districte de Pii-Khem, a Tuvà (Rússia). Es tracta de l'únic indret de tot el planeta on ha estat trobada aquesta espècie mineral.

## Referències

* ↑ «Kadyrelite» (en anglès). Mindat. [Consulta: 8 novembre 2017].
# Irínovka

«Irínovka» té aquests significats:
* Irínovka (Krasnodar), localitat del krai de Krasnodar, a Rússia
* Irínovka (Rostov), localitat de l'óblast de Rostov, a Rússia
# Bandera de Canelones

La bandera de Canelones, al costat de l'escut d'armes, és un dels símbols oficials del departament de Canelones, al sud de l'Uruguai. Va ser aprovada el 18 de juny del 2010 i el seu creador és Eduardo Taranco, originari de la ciutat de Santa Lucía.
La bandera té nou franges de color blau, en les quals es dividia la bandera de l'Uruguai de l'any 1828. Cadascuna d'aquestes franges representaven els primers nou departaments del país: Canelones, Cerro Largo, Colonia, Durazno, Maldonado, Montevideo, Paysandú, San José i Soriano. Va ser la bandera oficial fins al 12 de juliol de 1830, quan va ser substituïda per l'actual.
Finalment, la franja diagonal vermella representa les idees de l'heroi nacional, José Gervasio Artigas, la bandera del qual també és considerada símbol patri de l'Uruguai i d'algunes províncies argentines.

## Referències

* 1 2 Canelones cuenta con nuevos símbolos oficiales Arxivat 2010-07-01 a Wayback Machine. (castellà)
* ↑ Canelones va a cambiar su escudo y la bandera Arxivat 2010-02-06 a Wayback Machine. (castellà)
* ↑ Premiaron a los creadores de nuevos símbolos de Canelones Arxivat 2010-08-06 a Wayback Machine. (castellà)

## Enllaços externs

* Premiaron a los creadores de nuevos símbolos de Canelones Arxivat 2012-02-07 a Wayback Machine.
# Les floristes

Les floristes o La primavera és un pintura realitzada per Francisco de Goya. Pertany a la sèrie destinada al menjador del príncep d'Astúries, del palau Reial d'El Pardo a Madrid junt amb La nevada, La verema i L'era. Va ser pintat entre 1786 i 1787. És un oli sobre llenç de dimensions 277 × 192 cm. Es troba en el Museu del Prado de Madrid.

## Descripció

El quadre mostra una escena campestre on una florista agenollada sota un roser ofereix una flor a una dona. Rere d'elles, un home mostra un conill i demana silenci. Una nena amb un ram de flors estira la mà de la dona. Al fons a l'esquerra, immergida en un paisatge muntanyós, es veu una església.

## Referències

* ↑ «La nevada o El Invierno.» (en castellà). Galería online Museu del Prado. [Consulta: 5 maig 2016].

## Enllaços externs

* - Artehistoria Junta de Castella i Lleó
# Juvénal Uwilingiyimana

Juvénal Uwilingiyimana (1951-2005) va ser un polític ruandès. Va ocupar el càrrec de Ministre de Comerç i com a cap de parcs nacionals. Era un hutu ètnic i es va originar a la prefectura de Gisenyi.
El 1989, va ser nomenat Ministre de Comerç al govern MRND de Juvénal Habyarimana. El 1994 es va convertir en el director de turisme nacional en el govern provisional després de l'assassinat de Habyarimana. Després del genocidi
Poc després, arran de la victòria de l'RPF després del genocidi de Rwanda, Uwilingiyimana va fugir de país. A partir de 2005, vivia a Anderlecht, Bèlgica, un suburbi de Brussel·les.
El 10 de juny de 2005 va ser acusat de complicitat en el genocidi de Ruanda pel Tribunal Penal Internacional per a Ruanda. Els càrrecs van incloure incitació a cometre genocidi, complicitat en genocidi i assassinat. Després de la seva acusació, Uwilingiyimana es va reunir amb funcionaris del TPIR diverses vegades d'agost a novembre de 2005, i va proporcionar informació que després es va utilitzar en l'enjudiciament d'altres membres de l'antic règim.
El 25 de novembre va desaparèixer i el seu cadàver va aparèixer surant el 17 de desembre
El seu cos estava tan descompost que es va requerir evidència d'ADN per identificar-lo. Les seves mans també havien estat tallades del seu cos.

## Referències

* ↑ «Rwamucyo.com: Uwilingiyimana Juvenal: in memoriam des victimes de la violence». Arxivat de l'original el 2021-05-06. [Consulta: 15 novembre 2019].
* ↑ País, Ediciones El «Hallado muerto en un canal de Bruselas un ex ministro de Ruanda» (en castellà). El País [Madrid], 24-12-2005. ISSN: 1134-6582.
# Primer Foli

Mr. William Shakespeares Comedies, Histories, & Tragedies és la col·lecció publicada el 1623 de les obres de l'escriptor anglès William Shakespeare. Els estudiosos moderns s'hi solen referir com a Primer Foli (en anglès First Folio).
El Primer Foli, imprès en format foli, conté 36 obres de teatre (vegeu Llista d'obres de teatre de Shakespeare) i fou preparat per imprimir pels col·legues de Shakespeare John Heminges i Henry Condell. Fou dedicat a la «parella incomparable de camarades» («incomparable pair of brethren»): William Herbert, 3r comte de Pembroke i el seu germà Philip Herbert,, comte Montgomery (més tard 4t comte de Pembroke).
Encara que divuit obres de teatre de Shakespeare havien estat publicades en format de quart abans de 1623, el Primer Foli és l'únic text fiable per unes vint obres i una font valuosa del text per moltes de les anteriorment publicades. El foli inclou totes les obres que generalment s'accepten com a pròpies de Shakespeare, amb l'excepció de Pericles, príncep de Tir, Els dos nobles cavallers i les dues «obres perdudes», La història de Cardenio i Penes d'amor guanyades.

## Referències

* ↑ Pujol, 2007, p. 61-62.

## Bibliografia

* Sotheby's, The Shakespeare First Folio, 1623: The Dr. Williams's Library Copy, 13 July 2006; research by Peter Selley and Dr. Peter Beal.
* Greg, W. W. The Shakespeare First Folio: Its Bibliographical and Textual History. London, Oxford University Press, 1955.
* Blayney, Peter W. M. The First Folio of Shakespeare. Washington, D. C, The Folger Shakespeare Library, 1991.
* Hinman, Charlton. The Printing and Proof-Reading of the First Folio. Oxford, the Clarendon Press, 1963.
* Pollard, Alfred W. The Foundations of Shakespeare's Text. London, Oxford University Press, 1923.
* Pujol, Dídac. Traduir Shakespeare. Punctum, 2007. ISBN 9788493609412.
* Smith, Robert M. «Why a First Folio Shakespeare Remained in England». The Review of English Studies, 15, 59, 01-07-1939, pàg. 257–264.
* Walker, Alice. Textual Problems of the First Folio. Cambridge, Cambridge University Press, 1953.
* Willoughby, Edwin Eliott. The Printing of the First Folio of Shakespeare. Oxford, Oxford University Press, 1932.

## Enllaços externs

* First Folio Digital Resource - Leeds University Library (anglès)
* First Folio – text pla del Projecte Gutenberg (anglès)
* Jonathan Bate: The Case for the Folio (anglès)
# Ègids

* Aquest article tracta sobre la família de crustacis paràsits. Si cerqueu la classificació acadèmica de vitalitat d'una llengua, vegeu «escala EGIDS».
Els ègids (Aegidae) son una família de crustacis isòpodes. Els adults són paràsits temporals de peixos, que s'alimenten de la sang dels seus hostes abans de deixar-los per digerir el menjar. Es diferencien dels membres de la família Cirolanidae perquè tan sols tenen tres parells de pereopodis tipus ganxo, mentre que els Cirolanidae tenen set parells de pereopodis tipus ganxo.

## Taxonomia

La família conté els següents gèneres:
* Aega Leach, 1815
* Aegapheles Bruce, 2009
* Aegiochus Bovallius, 1885
* Alitropus H. Milne-Edwards, 1840
* Epulaega Bruce, 2009
* Rocinela Leach, 1818
* Syscenus Harger, 1880
* Xenuraega Tattersall, 1909

## Referències

* ↑ Richard C. Brusca, Vánia R. Coelho & Stefano Taiti. «Isopoda». A: The Light and Smith Manual: Intertidal Invertebrates from Central California to Oregon. 4th. University of California Press, 2007, p. 503–542. ISBN 9780520239395.
* ↑ Roger Tory Peterson; Kenneth L. Gosner A Field Guide to the Atlantic Seashore: from the Bay of Fundy to Cape Hatteras. 24. Houghton Mifflin Harcourt, 1999, p. 225. ISBN 9780618002092.
* ↑ «Aegidae» (en anglès). WoRMS. Marinespecies, 2014.
# Quint Plemini

Quint Plemini (llatí: Quintus Pleminius) va ser un magistrat romà del segle iii aC.
Va ser pretor segurament l'any 206 aC i després propretor i llegat d'Escipió Africà, enviat el 205 aC contra Locres Epizefiris a la Magna Grècia que encara continuava en poder dels cartaginesos. Va aconseguir conquerir la ciutat on va assolir el govern, però va tractar als habitants amb gran crueltat i els va robar i expropiar, i fins i tot va saquejar el temple de Proserpina.
La ciutat va enviar una ambaixada a Roma per presentar una queixa, i el senat va ordenar a Plemini tornar a Roma on fou empresonat. Va morir el 204 aC abans de ser jutjat. Segons Clodi Licí va intentar cremar la ciutat sense aconseguir-ho, i per això va ser empresonat pel senat.

## Referències

* ↑ [https://quod.lib.umich.edu/m/moa/acl3129.0003.001/421?rgn=full+text;view=image;q1=PleminiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 413. ]
# Warrenton (Virgínia)

Warrenton és una població dels Estats Units a l'estat de Virgínia. Segons el cens del 2000 tenia 6.670 habitants.

## Demografia

Segons el cens del 2000, Warrenton tenia 6.670 habitants, 2.683 habitatges, i 1.591 famílies. La densitat de població era de 607,4 habitants per km².
Dels 2.683 habitatges en un 28,7% hi vivien nens de menys de 18 anys, en un 41,6% hi vivien parelles casades, en un 14,5% dones solteres, i en un 40,7% no eren unitats familiars. En el 33,7% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,01.
Per edats la població es repartia de la següent manera: un 23,9% tenia menys de 18 anys, un 6,7% entre 18 i 24, un 31% entre 25 i 44, un 21% de 45 a 60 i un 17,5% 65 anys o més.
L'edat mediana era de 38 anys. Per cada 100 dones de 18 o més anys hi havia 77,8 homes.
La renda mediana per habitatge era de 50.760 $ i la renda mediana per família de 59.744 $. Els homes tenien una renda mediana de 40.405 $ mentre que les dones 31.689 $. La renda per capita de la població era de 23.552 $. Entorn del 6,7% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warrenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Warrenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Barranc dels Albars

El barranc de la Font Gran és un barranc del terme municipal de Tremp que s'origina dins de l'antic terme de Fígols de Tremp i va a abocar-se en el barranc d'Eroles, encara en el mateix terme municipal.
Es forma a 1.168 m. alt., al circ anomenat les Rellasques de Roca de la Mola, on recull tot d'altres barrancs i llaus procedents del seu entorn. Aquest indret es troba al sud-est de la Roca de la Mola. Des d'aquí el barranc s'adreça cap al sud deixant a l'esquerra les antigues masies de Jaumet i de Pere Antoni, i arriba a l'altura de la de Miquel, que li queda a la dreta. Aleshores es troba amb el barranc de la Font Gran, i junts formen el barranc d'Eroles.

## Enllaços externs

* Barranc dels Albars al web de l'Institut Cartogràfic de Catalunya
# Dishwalla

Dishwalla és un grup de rock alternatiu, classificat com a post-grunge, de Santa Barbara, Califòrnia (EUA). Està format per Jim Wood (teclat), Rodney Browning Cravens (guitarra principal), JR Richards (veu, guitarra i teclat), Pete 'Cash' Maloney (bateria i percussió) i Scot Alexander (baix). George Pendergast era el bateria del grup fins a l'any 1998, quan va ser substituït per Pete Maloney. El nom del grup prové d'un terme indi que designa a una persona que utilitza material il·legal per distribuir el senyal de televisió d'un satèl·lit entre el veïnat.
El 1996, el senzill Counting Blue Cars del disc Pet Your Friends va escalar les llistes d'èxits i va sonar amb força en les radios dels Estats Units. L'any 1998 van publicar el seu segon disc, And You Think You Know What Life's About, que no va aconseguir el nivell de l'anterior. El grup va ser encasellat com al que es coneix als Estats Units com a 'one-hit wonder', grup amb una sola cançó reeixida coneguda.
Tot i això, van aconseguir seguir en primer pla. L'any 1999, la cançó 'Stay Awake' apareixia a la pel·lícula Stir Of Echoes, i els membres del grup tenien una aparició en dos capítols de la sèrie Charmed. El grup, que manté un gran nombres de seguidors, ha publicat dos discs més d'estudi, l'acustic i aclamat Opaline i l'últim titulat també Dishwalla. També han llençat el disc en directe Live... Greetings From The Flow State.

## Membres

* JR Richards (veu)
* Rodney Browning Cravens (guitarra)
* Scot Alexander (baix) (1995-2005)
* Jim Wood (teclat)
* Pete Maloney (bateria)
* George Pendergast (bateria) (1995-1998)

## Discografia

| Any | Títol | Discogràfica |
| 1995 | Pet Your Friends | A&M Records |
| 1998 | And You Think You Know What Life's About | A&M Records |
| 2002 | Opaline | Immergent Records |
| 2003 | Live... Greetings From The Flow State | Immergent Records |
| 2005 | Dishwalla | Orphanage Records |
| 2017 | Juniper Road | Pavement Music |

## Enllaços externs

* Lloc Web Oficial
# Juwayní

Juwayní o Al-Juwayní és el nom dels següents personatges:
* Alà-ad-Din Juwayní (1226-1283), governador i historiador persa ilkhànida
* Xams-ad-Din Juwayní, (?-1284), polític persa ilkhànida, germà de l'anterior
* Al-Haramayn Dhia-ad-Din Abd-al-Màlik ibn Yússuf al-Juwayní aix-Xafií (1028 - 1085), destacat teòleg aixarita, conegut com Al-Juwayní.
# Primer Doctor

El Primer Doctor és l'encarnació inicial del protagonista de la longeva sèrie de ficció de la BBC Doctor Who. Va ser interpretat per l'actor William Hartnell entre 1963 i 1966. Hartnell va repetir el paper en la història del desè aniversari, The Three Doctors el 1973, encara que de forma molt reduïda per la seva mala salut. El 1983, l'actor Richard Hurndall interpretaria al Primer Doctor en l'especial del 20 aniversari, The Five Doctors, ja que William Hartnell havia mort el 1975. Una versió cinematogràfica del personatge sense continuïtat amb la televisiva va ser interpretada per Peter Cushing.
En la narrativa de la sèrie, el Doctor és un senyor del temps, un alienígena que pot viure segles del planeta Gallifrey que viatja en el temps i l'espai en el seu TARDIS, freqüentment amb acompanyants. Quan el Doctor és ferit mortalment, pot regenerar el seu cos, al fer-ho, canvia la seva aparença física i la seva personalitat. El Doctor de Hartnell és la forma "original" del Doctor. El recurs argumental de la regeneració es va introduir quan Hartnell va haver d'abandonar la sèrie, i amb això ha estès la vida de la sèrie molts anys. El Primer Doctor és l'encarnació més jove, però a la vegada és la que té l'aparença més anciana.

## Biografia

Quan s'estava creant la sèrie, el Doctor era un personatge misteriós del qual se sabia molt poc llevat del fet que tenia una neta, Susan Foreman, i que els dos eren d'un altre temps i un altre món. Tenia una màquina del temps, la TARDIS, que estava disfressada de cabina de policia i que era més gran per dins. Susan i ell estaven a l'exili, per raons no aclarides. No seria fins a l'última aventura del Segon Doctor que es coneixeria el nom del poble del Doctor, els senyors del temps, i el nom del planeta Gallifrey no coneixeria fins a l'època del Tercer Doctor.
La sèrie començava amb els professors Ian Chesterton i Barbara Wright investigant el misteri de la Susan, una estudiant que semblava posseir coneixements científics i històrics molt més enllà de la seva edat. En descobrir la TARDIS en un solar, són presos per la força pel Doctor en un viatge fins a l'any 100.000 aC i després van passar dos anys vivint aventures en el temps i l'espai amb el Doctor.

## Enllaços externs

* El primer Doctor on the BBC's Doctor Who Web oficial (anglès)
* Galeria Primer Doctor (anglès)
* Música del primer doctor en MP3 (anglès)
* Títols de les primeres seqüències del Primer Doctor (anglès)
* William Hartnell Guide a la TV.com Arxivat 2009-01-25 a Wayback Machine. (anglès)
# Juli Modest

Juli Modest (en llatí Julius Modestus) va ser un gramàtic romà del segle i. Era un llibert de Juli Higí (Julius Hyginus), que era alhora un llibert de l'emperador August.
Destacà com a gramàtic i va escriure l'obra titulada Quaestiones Confusae, formada per almenys dos llibres, amb discussions sobre diversos temes gramaticals.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Jacob Ochtervelt

Jacob Lucasz. Ochtervelt (Rotterdam, 1634 – Amsterdam, 1682) fou un pintor barroc neerlandès, especialitzat en la pintura de gènere.
Nascut a Rotterdam, es va formar segons Arnold Houbraken a Haarlem amb Nicolaes Berchem En qualsevol cas, el 1655 se'l documenta a Rotterdam, contraient matrimoni amb Dirkje Meesters, aquí podria haver estudiat amb Ludolf de Jongh, com revelen les seves primeres obres, i coincidit en el seu taller amb Pieter de Hooch El 1674 es va establir a Amsterdam on romandria ja fins a la seva mort, enterrat l'1 de maig de 1682 en la capella Nieuwezijds.
Encara que se li coneixen alguns retrats col·lectius com el dels Regents de la leproseria d'Amsterdam, datat el 1674 (Amsterdam Museum), el característic de la seva producció són les escenes de gènere situades en interiors burgesos, protagonitzades comunament per dones joves elegantment vestides, sovint amb alguna peça amb un color vermell viu i confrontades amb altres figures de classe social baixa en composicions com Els jugadors del Rijksmuseum o La venedora de raïms de l'Ermitage, localitzades en el llindar de la casa familiar al que treuen el cap músics de carrer i venedors ambulants.

## Referències

* ↑ Biografia a la pàgina web del Museu Thyssen Bornemisza.
* ↑ Jacob Ochtervelt en Rijksbureau voor Kunsthistorische Documentatie (RKD).
# Warrenton (Carolina del Nord)

Warrenton és una població dels Estats Units a l'estat de Carolina del Nord. Segons el cens del 2000 tenia 811 habitants.

## Demografia

Segons el cens del 2000, Warrenton tenia 811 habitants, 402 habitatges i 221 famílies. La densitat de població era de 355,8 habitants per km².
Dels 402 habitatges en un 18,2% hi vivien nens de menys de 18 anys, en un 40% hi vivien parelles casades, en un 12,4% dones solteres, i en un 45% no eren unitats familiars. En el 42,3% dels habitatges hi vivien persones soles el 26,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,76.
Per edats la població es repartia de la següent manera: un 17,8% tenia menys de 18 anys, un 3,8% entre 18 i 24, un 22,2% entre 25 i 44, un 25,8% de 45 a 60 i un 30,5% 65 anys o més.
L'edat mediana era de 49 anys. Per cada 100 dones de 18 o més anys hi havia 73,7 homes.
La renda mediana per habitatge era de 31.618 $ i la renda mediana per família de 40.179 $. Els homes tenien una renda mediana de 27.857 $ mentre que les dones 24.861 $. La renda per capita de la població era de 20.654 $. Entorn del 10,2% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warrenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Warrenton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Barranc dels Casals

El barranc dels Casals és un barranc del terme actual de Tremp, del Pallars Jussà i de l'antic d'Espluga de Serra, a l'Alta Ribagorça, situat a la vall del barranc de Miralles, al sud de la Serra de Sant Gervàs.
Es forma al sud-oest de l'Avedoga d'Adons, a la Serra de Sant Gervàs, en el lloc on s'estén el Solà de Sant Gervàs, i davalla cap al sud per tal d'abocar-se en el barranc de Miralles prop i al sud-est de la Casa Miquelet, al Canemar.

## Enllaços externs

* Institut Cartogràfic de Catalunya
# Krotoszyn

Krotoszyn és una ciutat de Polònia, pertany al voivodat de Gran Polònia. Es troba a 88 km al sud-oest de Poznań, capital de la regió. El 2016 tenia 29.113 habitants.

## Agermanaments

* Fontenay-le-Comte, França
* Bucak, Turquia
* Maišiagala, Lituània
* Brummen, Països Baixos
* Dierdorf, Alemanya
# Pro loco

A Itàlia, les Pro loco (el terme és tant singular com plural), són organitzacions tradicionalistes que cerquen promoure un cert lloc en particular, gairebé sempre un poble i la seva àrea circumdant. Pro loco és una frase llatina que vol dir 'a favor del lloc'.
Les Pro loco funcionen com a organitzacions voluntàries i no han de confondre's amb institucions de finançament oficial com les Aziende di Promozione Turística (APT) o els Uffici di Informazione e Accoglienza Turística (IAT), que tenen com a fi promoure el turisme.
A la majoria de les localitats italianes, el propòsit principal de les Pro loco és el d'organitzar, finançar, difondre i gestionar festes tradicionals com la "sagra" o el "pal·li" de cada lloc, al servei dels residents. En molts casos, tanmateix, en donen a més a més a conèixer la zona al turisme i promouen els seus productes, i les més actives patrocinen publicacions, investigacions i restauració de monuments relacionats amb el lloc que valoren.
La UNPLI (Unione nazionale delle Pro Loco d'Italia) és la federació que reuneix la major part de les Pro loco d'Itàlia.

## Enllaços externs

* Web de UNPLI - Unione nazionale delle Pro Loco d'Italia (italià)